КОНЦЕПЦИЯ ЗА СЪЗДАВАНЕ НА СЪВРЕМЕНЕН ТУРИСТИЧЕСКИ

 ПРОДУКТ, БАЗИРАН НА КУЛТУРНОТО НАСЛЕДСТВО И

 ПРИРОДНИТЕ ДАДЕНОСТИ В РЕГИОНА

СУМА, която е спечелена по проекта – 4 807 614,48 лв.

От тях около 3 милиона и 20 хиляди лева са за община Шумен. Останалата сума около 1 милион и 800 хиляди лева е за община Каспичан.

Община Шумен и Община Каспичан привличат значителен брой туристи, но считаме, че регионът притежава значително по-голям потенциал за налагането му като водеща туристическа дестинация. Чрез работата по спечеления проект ще работим в две направления:

1. Да се модернизират съществуващите традиционни форми на туризъм – възстановяване и осъвременяване на съществуващите туристически маршрути, инфраструктурни туристически обекти и рекламни продукти;
2. Да се създаде нов туристически атракцион, базиран на съвременни технологии и адаптирани методи на възприемане.

Целта е устойчиво представяне на богатото природно, историческо и културно наследство на региона пред българските и чуждестранните туристи.

Дейности по проекта:

1. **Иновативни туристически услуги, използващи модерни технологии – виртуална реалност, добавена реалност, изкуствен интелект:**

Дигитализация, визуализация и пресъздаване на обекти, местоположения и събития. С помощта на добавената реалност ще има възможност при посещение на исторически забележителности да бъде направена възстановка на събития от миналото, случили се в околността. Пред очите на туриста и на неговото смарт устройство ще се появят отдавна разрушени антични сгради или самият той може да попадне в обстановката на легендарна историческа битка.

* 1. Предвиждаме виртуална реалност, която да бъде създадена при посетителския център към МК „Създатели на българската държава“. VR да обхваща цялото пространство на залата, за да се осигури на посетителите пълно изживяване, свързано с Първата българска държава, царете и пълководците. Това, което е изваяно от камък на паметника „Създатели на българската държава“, да оживее пред посетителите в рамките на тази виртуална реалност.
	2. Шуменската крепост и местността около нея ще бъдат сканирани с помощта на дронове, лазерни и Lidar скенери и заснети с фотоапарати. По този начин могат да бъдат създадени дигитален двойник и възстановка по хипотеза. Дигиталният двойник е подходящ за маркетингови цели или за хора с увреждания. Възстановката по хипотеза, включва представяне на крепостта в нейния разцвет.

Създаване на интериори на ключови сгради и добавяне на хора от древността и на животни. Посетителите ще се разхождат в крепостта и ще влизат в тези сгради за да видят нещо уникално.

* 1. Мадарски конник – дигитален двойник и възстановка по хипотеза. Идеята е с помощта на Voice Over на различни езици да бъде разказана легендата за неговия произход.

Анимация на релефа – Представяне на Мадарския конник като препускащ, конникът забива копието си в лъва, кучето бяга. Картината, изсечена върху скалите, да стане жива картина.

* 1. Виртуални разходки в община Шумен – 360 градусово изживяване, което да обхваща 9-те музея в общината с техните зали, НИАР Мадара, „Кабиюк“, „Шуменска крепост“, Възрожденския Шумен, туристически маршрути в ПП „Шуменско плато“, природни обекти като пещера „Бисерна“, архитектурни паметници в Шумен.

Дейността се извършва по ПРР „Култура, спорт и туризъм“.

Партньор в дейността е „Р – Еволюция“ ООД, които не получават средства за тяхната работа. При партньорство с бизнес и НПО по проекта се получават допълнителни точки.

1. **Изграждане на виртуален туристически интернет портал с туристическа информация за двете общини:**
	1. Полезна информация за дестинацията, включително неща за правене, места за престой и местни обичаи;
	2. Генерирано от потребителите съдържание като отзиви и снимки, оптимизация за търсачки, маркетинг в социалните медии и он лайн реклама;
	3. Интерактивни карти и пътеводители;
	4. Виртуални турове и разходки;
	5. Създаване на ключови регистри на обектите, които да са включени в туристически интернет портал:
* Интерактивни карти и пътеводители;
* Маршрути – пешеходни, виртуални;
* Колоездачни маршрути;
* Транспортна свързаност;
* Места за настаняване;
* Места за хранене;
* Информация за културни забележителности и културни събития в региона;
* Кулинарни дегустации;
* Винени турове и дегустации;
* Природни забележителности;
* Исторически забележителности и линкове към дигитализирани атракции;
* Места за пикник;
* Онлайн закупуване на билети за културни, спортни и други събития;
* Информация за специфични местни обичаи, обреди и фолклор.
1. **Създаване на туристическа дигитална градска инфраструктура:**

 Поставяне на табели с QR кодове на културни обекти, културно-исторически, природни и спортни обекти. С използването на смарт мобилни устройства, жителите на двете общини ще получат подробна, интересна и полезна информация за региона.

1. **Създаване на дребно мащабна туристическа инфраструктура за развитието на местни забележителности и атракции:**
	1. Обособяване и поддържане на туристически пътеки и пътеки на здравето – включва подмяна на амортизирани спортни съоръжения, обособяване на детски зони със съоръжения, обособяване на спортни зони със съоръжения.
	2. Ремонтиране на пътя до пещера Бисерна – възстановяване на 600 метра амортизирана асфалтова настилка и обособяване на зона за паркиране на автомобили, без да се нарушават екологичните изисквания за района;
	3. Нови маршрути с възможности за използване от хора с нарушени двигателни функции и зрителни проблеми – 5 километра. За децата, в това число и деца с нарушени двигателни проблеми, са предвидени 5 броя приказни къщички и 5 броя тематични сцени/зони с художествено осветление и декоративни елементи;
	4. Обособяване на маршрути с възможности за велосипеден и пешеходен туризъм. Включва създаването на „Пъмп трак“ с площ от 1000 кв.м. – затворена писта с виражи и скокове. Тези дейности бяха съгласувани изцяло с велоклуб „Илчов баир“.
	5. Нови места за пикник с беседки в района на Стария град и МК „Създатели на българската държава“ – 10 броя;
	6. Изработка и поставяне на информационни табели, указателни табели на природни забележителности и маршрути;
	7. Изграждане на детски атракции с дървени и въжени пътеки, батут в Градската градина на Шумен;
	8. Изграждане в Градската градина на комбинирани детски съоръжения, достъпни за деца с ограничени двигателни функции.
2. **Меки мерки за насърчаване развитието на местни забележителности и атракции и за популяризирането на устойчиви форми на туризъм:**

Чрез различни методи на реклама ще се популяризират всички форми на туризъм в рамките на двете общини:

* 1. Издаване на брошури;
	2. Рекламни табели и билбордове;
	3. Публикации в специализирани издания и сайтове;
	4. Интернет ресурси – интернет търсачки и специализирани приложения;
	5. Реклами в туристически платформи;
	6. Публикации и реклама в социалните мрежи;
	7. Радио и телевизионни излъчвания;
	8. Участия за специализирани изложения за туризъм
1. **Разработване на цялостна регионална стратегия за туризма, като се отчита икономическата, екологичната и социалната устойчивост**. Партньор при изпълнението на тази дейност е сдружение с нестопанска цел „Българите – памет и бъдеще“. Дейността се извършва по мярка на ПРР „Култура, спорт и туризъм“